  Туспуктэм: t.me/elvira_pinchuk Наталия Сильвестрова Завьял ёрос эмъяськонние асьме кунын лэсьтэм «РуСкан 70П» УЗИ-аппарат вуиз. Сое «Модернизация первичного звена здравоохранения» программая басьтӥзы. Со сярысь Удмуртиысь кивалтэтлэн тӧроезлэн воштӥсез Эльвира Пинчук телеграм-каналаз ивортӥз. Выль аппаратэн мугор люкетъёслы пӧртэм амалэн эскеронъёс быдэсьтыны луоз, кылсярысь, доплерография амалэн. Кардиография лэсьтон сяна, вирлэсь вирсэръёстӥ но сюлэмлэн камераостӥз ветлэмзэ чакланы, вирсэрӵоксэтъёсты шедьтыны, вирсэр сюбеганэз, сюлэм тонуслэсь воштӥськемзэ адӟыны луоз. Озьы ик эмчиос чыртыысь, йырысь, киосысь но пыдъёсысь вирсэръёсты сканъяны быгатозы. Выль УЗИ-аппаратъёсты элькунынсь тросаз ёрос эмъюртъёсы вуттозы. 2023-тӥ ар пумозь 80-лэсь трос выль тирлык ваёзы. Тегъёс: Тазалык эмъяськонниос тӥрлык Дэри Удмуртия  